A gravírozás összefüggései a mechanikával II.
A képek gravírozása, az alakzatok kitöltése pontosan, és jó minőségben csak akkor lehetséges, ha a lézer gravírozó fix és mozgó mechanikai alkatrészei mondhatni mérnöki precizitással kerültek összeépítésre, beállításra.
Használat közben rendszeresen kell a keletkező szennyeződésektől tisztítanod a „géped”. Lesznek könnyebben és nehezebben elérhető részek. A „gyári” kész gépek takartabbak, ezeknél igazán jól elrejtett alkatrészek vannak. A diy kit néven elterjedt építsd össze magad értelemszerűen nyitottabb, könnyebben karbantarthatóbb. Az alapelv azonban mindkét verziónál ugyanaz.
Hogy a rendszeresen elvégzendő tisztításokat, és beállítás ellenőrzéseket megértsd összerakunk egy gépvázat a nulláról.
A jelenleg használt gépek többsége a v-slot vázra épül.                                                                              Vagy a kis méretű görgőt - külső átmérő: 15,5mm, belső átmérő: 5mm, magasság: 9mm, vagy a nagy méretűt – külső átmérő: 11mm, belső átmérő: 5mm, magasság: 11mm használja.
Magára a v-slot vázra nem térek ki, csupán annyiban, hogy az x tengely, amelyen a modul mozog, stabilabb és jobb, ha 20x40 mm méretű. Ekkor azonban nagyobb kerék távolságú tartóra lesz szükséged.
Nem merülnék bele az alumínium vágás folyamatába. Tételezzük ezért fel, hogy a szerelő asztalon „kiterített” alkatrész halmaz legyártása pontos volt. Építsük össze a vázat.
A keret elemeit a sarokrögzítőkkel pontosan összetudjuk illeszteni. Az asztalon elhelyezett – vízszintes sík – vázelemeket három síkban kell összeigazítani. A váz profilok egymásra legyenek merőlegesek, ugyanakkor maguk a profilok a vízszintes síkra merőlegesek. Én azt alkalmazom, hogy haladok sarokról sarokra. Az adott csavart éppen, hogy megszorítom, majd egy félfordulattal visszaengedem. Így lesz játékom tovább haladni. Ha a keret már teljes, ellenőrzöm sarkonként, egy hétköznapi ács fémlemez derékszöggel. Ha rendben lévőnek találom a csavarokat, teljesen meghúzom őket. A kész vázat ismét ellenőrzöm. 
Ekkor helyezem fel a lábakat, ha vannak. Bár elméletben a vízszintesség fontos. Egy relatív sík is megfelelő. Ehhez állítsd be a négy lábbal a vázat.





